Vier weermaglede vas oor dwelmsFoto: SAPD Vier lede van die Suid-Afrikaanse Nasionale Weermag (SANW) is vroeg Vrydagoggend in hegtenis geneem vir dwelmhandel. Beamptes van die Atlantis-polisie was besig om die kuslyn te patrolleer op soek na perlemoenstropers toe hulle omstreeks 04:00 ŉ weermagvoertuig met vier insittendes gewaar het. Volgens kol. André Traut, polisiewoordvoerder, het die beamptes die voertuig agtervolg toe die bestuurder skielik vinniger begin ry en agterdog gewek het. “Die voertuig is eindelik voorgekeer en deursoek waarna daar op dagga ter waarde van R50 000 beslag gelê is.” Vier verdagtes, tussen 30 en 51 jaar oud, is in hegtenis geneem. Hulle sal na verwagting Maandag in die Atlantis-landdroshof verskyn.